didjeridu
Store norske leksikon,Kunst og estetikk,Musikk,Populærmusikk,Verdensmusikk
Didjeridu er et musikkinstrument fra Australia. Instrumentet er særlig knyttet til halvøya Arnhem Land, og er karakteristisk i aboriginernes musikk.
Didjeridu er en hul trestokk som kan være fra 0,5 til 2,5 meter lang og ha en diameter på mellom 5 og 15 centimeter. Opprinnelig skulle den være uthult av termitter. Instrumentet er ofte dekorert med abstrakte figurer eller dyremotiver.Didjeriduen spilles med en spesiell pusteteknikk, sirkulær pust. Denne teknikken gjør at lyden frambringes kontinuerlig, uten avbrudd på grunn av innpust. Didjeridu brukes både som et trompetlignende instrument og til å modifisere stemmen. Instrumentet spiller en viktig rolle i aboriginernes kultur.Didjeridu har også fått en viss utbredelse i andre deler av verden. I Norge er Per Nygaard, med artistnavnet Zotora, best kjent. Les mer i Store norske leksikon aboriginere verdensmusikk musikk i Australia